Сталінізм-хаджаізм

Сталінізм-хаджаізм, або хаджаізм — варыянт сталінізму, які ўзнік у канцы 1970-х гадоў праз раскол у мааісцкім руху пасля ідэалагічнага разрыву паміж Камуністычнай партыяй Кітая і Албанскай партыяй працы ў 1978 годзе.

Хаджаізм размяжоўвае сябе строгай абаронай вобразу Іосіфа Сталіна, Савецкага Саюза пры Сталіне і жорсткай крытыкай практычна ўсіх іншых камуністычных груповак як «рэвізіяністаў».

Крытычна настроены да ЗША, Савецкага Саюза, Кітая і Югаславіі албанскі камуністычны лідар Энвер Ходжа назваў апошнія тры дзяржавы «сацыял-імперыялістычнымі» і асудзіў савецкае ўварванне ў Чэхаславакію ў 1968 годзе. Хаджаізм заяўляе пра права нацый праводзіць сацыялізм па розных шляхах, прадыктаваных умовамі сваіх краін.

Ходжа заявіў, што Албанія была адзінай дзяржавай, якая законна трымалася марксізму-ленінізму пасля 1956 года. Албанцы-хаджаісты здолелі ідэалагічна прыцягнуць большую частку мааістаў, галоўным чынам у Лацінскай Амерыцы (такіх як Народна-вызваленчая армія і Камуністычная партыя марксізму-ленінізму Эквадора, а таксама Камуністычная партыя Бразіліі), але іх ідэй трымаліся шмат дзе ў свеце агулам.

Катэгорыя:Сталінізм
Катэгорыя:Марксізм
Катэгорыя:Ленінізм
Катэгорыя:Гісторыя Албаніі
Катэгорыя:Палітыка Албаніі